text: Krudt, kugler og kampvogne
  10 august 2010 kl. 14.57
  Der var kampvogne, der skød løs. Bomber, der sprang over alt og  militærkøretøjer, der drønede rundt i felten
  Nej, det var ikke 3. verdenskrig, der var startet i Sydvestjylland, men til gengæld Hærens årlige aktivitet, Åben Hede.
  Her kunne interesserede se både nye og gamle militærkøretøjer i aktion mens speakeren ihærdigt stillede forskellige krigsscenarier op, som tilskuerne så kunne leve sig ind i.
  Arrangementet på øvelsesterrænet på Kallemærsk Hede kører på 15. år. Men hvert år er arrangementet populært blandt både unge og gamle, og også denne gang var tilskuerpladserne godt fyldt op.
  